钦定古今图书集成/明伦汇编/官常典/第744卷 > 韩光祖〈子定策孙日曦〉 檀之槐 李从师 孙升
## 钦定古今图书集成/明伦汇编/官常典/第744卷 > 韩光祖〈子定策孙日曦〉 檀之槐 李从师 孙升

王廷俊　、田三震　、罗元庆　、田得民　、王之麟、

按《明外史尹梦鳌传》：“光祖，进士献策父也。被执，贼胁
使跪，叱曰：‘吾生平读书，止知忠义’。”遂大骂。贼杀之，碎
其尸。妻武偕一妹、一女并献策妻李，赴井死。妾李方
有娠，贼剖腹剔胎死。次子定策、孙日曦骂贼死，独献
策获存。有檀之槐者，护母柩不去，与贼格斗，杀数人，
被磔死。时被难者共一百三人，城中妇人死节者三
十七人，烈女八人，颍州“忠烈”称独盛云。颍有卫隶河
南，指挥李从师、王廷俊，千户孙升、田三震，百户罗元
庆、田得民、王之麟，俱乘城战死。后给事中林正亨录
上其状，各赠恤有差。